Skaduwees & negatiewe ruimtes – Swartland Photography Club
Skaduwees & negatiewe ruimtes
Ons Praat Foto's: Skaduwees & negatiewe ruimtes
Negatief het in die laaste paar maande die wêreld oor baie meer positief geraak.
En die teenoorgestelde is ook waar van positief… Oor die jare was negatief maar deel van fotografie en was daar na alle waarskynlikheid baie meer negatiewe as positiewe (dit is nou as jy skuifies buite rekening laat).
Daar is natuurlik weer diskresie en nie elke kyker of beoordelaar sal dieselfde
hoeveelheid negatiewe ruimte vereis nie. Soms is die hoofonderwerp se kleur so oordonderend en die kontras so groot dat in sommige kykers se oë jy kan wegkom met 'n relatief besige res van die foto, maar dit is smaak.
Ook wat hierdie sogenaamde "bracketing" betref is daar meer as een skool. Een van die gewildes praat van "expose to the right". Dit beteken dat jy eerder 'n bietjie meer belig as minder. Ander meen weer as 'n gedeelte van jou foto eers uitgewas is, kan jy diaardie definisie nooit terugkry nie. Wel, die belangrikste is maar om jou eie smaak hier rondom te ontwikkel.